LIBERATOR เปิดให้นักลงทุนเทรด TFEX ฟรีเต็มรูปแบบ เริ่ม 17 เม.ย.
"LIBERATOR" ดีเดย์เปิดให้นักลงทุนเทรด TFEX ฟรีเต็มรูปแบบแล้ววันนี้ (17 เม.ย.66 ) ย้ำไม่มีค่าคอมมิชชัน พร้อมเตรียมเปิดให้บริการ บัญชี Margin มิ.ย.นี้
17 เม.ย. 2566

บริษัทหลักทรัพย์ ลิเบอเรเตอร์ จำกัด หรือ “Liberator” ผู้สร้างสรรค์นวัตกรรม Social Investment Platform ครบวงจรในรูปแบบดิจิทัลโบรกเกอร์ 100% แห่งแรกของประเทศไทย สานพันธกิจตอกย้ำแนวคิดค่าธรรมเนียมที่เป็นธรรมในตลาดทุน เปิดให้นักลงทุนร่วมสัมผัสประสบการณ์การเทรดหุ้น TFEX ฟรีไม่มีค่าคอมมิชชัน บนแพลตฟอร์มของ Liberator อย่างเต็มรูปแบบเริ่มตั้งแต่วันที่ 17 เมษายน 2566 พร้อมเตรียมเปิดให้บริการบัญชี Margin ในช่วงเดือนมิถุนายน 2566 นางสาวภาวลิน ลิมธงชัย ประธานเจ้าหน้าที่บริหาร กล่าวว่า Liberator ได้สร้าง Community การลงทุนที่ทุกคนเท่ากันแล้ว ดังนั้นการเปิดเทรด TFEX จึงเป็นการเปิดให้บริการ Product  ใหม่พร้อมให้บริการกับทุกคน ซึ่งเราเชื่อว่าการเดินทางของ Liberator ที่ยึดมั่นในหลักคิดนี้จะเป็นอีกหนึ่งทางที่ช่วยเพิ่มสภาพคล่องให้กับตลาดทุนในประเทศไทยได้ทั้งนี้ในการเทรด TFEX  บริษัท ฯ ยังมีบริการให้ใช้ฟังก์ชั่น Condition Order, Graph indicators และอื่นๆ ให้ใช้ได้ฟรีโดยไม่ต้องเสียเงินซื้อเพิ่ม ยิ่งสนับสนุนให้ทุกคนได้เข้าถึงข้อมูลการลงทุนอย่างมีความเท่าเทียมตามนโยบายของ Liberator
สำหรับการเปิดบัญชี TFEX และขั้นตอนการเริ่มใช้งานสามารถศึกษาได้ด้วยตนเองง่ายๆ ผ่าน Link https://rb.gy/v9j4g เพียงเท่านี้ทุกคนก็สามารถเข้ามาเป็นส่วนหนึ่งใน Community การลงทุนที่ทุกคนเท่ากันได้ทันที